Αθήνα: 30.09.2016

Αρ. Πρωτ.: 1410

**ΔΕΛΤΙΟ ΤΥΠΟΥ**

**Αίτημα της Ε.Σ.Α.με.Α. στον Πρωθυπουργό της χώρας: Άμεση προστασία της α’ κατοικίας των ΑμεΑ!**

Επείγουσα επιστολή στον Πρωθυπουργό Αλέξη Τσίπρα απέστειλε η Ε.Σ.Α.με.Α., ζητώντας την προσωπική του δέσμευση και παρέμβαση για την αποτροπή πλειστηριασμών α’ κατοικίας των ατόμων με αναπηρία, χρόνιες παθήσεις και των οικογενειών τους.

Την Τετάρτη 28.09, επιχειρήθηκε να βγει στο «σφυρί» α’ κατοικία, παρά τις κατά καιρούς δεσμεύσεις της κυβέρνησης περί του αντιθέτου. Αλγεινή εντύπωση προκαλεί το γεγονός ότι πρόκειται για κατοικία πολίτη με βαριά αναπηρία, πατέρα παιδιού επίσης με αναπηρία, χωρίς άλλο οικονομικό πόρο ή οικονομική βοήθεια. Την Τετάρτη ο λαός της Θεσσαλονίκης έδειξε την αλληλεγγύη του μην επιτρέποντας τον πλειστηριασμό. Η Πολιτεία όμως είναι αυτή που πρέπει να δώσει τέλος στην αγωνία χιλιάδων πολιτών με αναπηρία, που καλούνται να πληρώσουν μια κρίση για την οποία δεν ευθύνονται, θωρακίζοντας τουλάχιστον την α’ κατοικία.

**Η επιστολή της Ε.Σ.Α.με.Α. :**

[**http://esamea.gr/our-actions/parliament/3113-anamenoyme-parembasi-toy-prothypoyrgoy-stamatiste-toys-pleistiriasmoys-ton-spition-ton-atomon-me-anapiria-xronies-pathiseis-kai-ton-oikogeneion-toys**](http://esamea.gr/our-actions/parliament/3113-anamenoyme-parembasi-toy-prothypoyrgoy-stamatiste-toys-pleistiriasmoys-ton-spition-ton-atomon-me-anapiria-xronies-pathiseis-kai-ton-oikogeneion-toys)

***Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.***

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**